CELEX: C2006/178/11
Language: fi
Date: 2006-07-29 00:00:00
Title: Asia C-106/05: Yhteisöjen tuomioistuimen tuomio (kolmas jaosto)  8.6.2006  (Bundesfinanzhofin (Saksa) esittämä ennakkoratkaisupyyntö) — L.u.P. GmbH v. Finanzamt Bochum-Mitte (Kuudes arvonlisäverodirektiivi — Vapautukset — 13 artiklan A kohdan 1 alakohdan b ja c alakohta sekä 2 alakohdan a alakohta — Muiden yhteisöjen kuin julkisoikeudellisten laitosten antama lääkärinhoito — Hoidon antaminen henkilölle lääketieteellisten ammattien harjoittamisen yhteydessä — Hoitolaitoksen ulkopuolisen yksityisoikeudellisen laboratorion yleislääkäreiden määräyksestä tekemät lääketieteelliset tutkimukset — Vapauttamisen edellytykset — Jäsenvaltioiden harkintavalta — Rajat)

29.7.2006   
            
            
               FI
            
            
               Euroopan unionin virallinen lehti
            
            
               C 178/7
            
         Yhteisöjen tuomioistuimen tuomio (kolmas jaosto) 8.6.2006 (Bundesfinanzhofin (Saksa) esittämä ennakkoratkaisupyyntö) — L.u.P. GmbH v. Finanzamt Bochum-Mitte
   (Asia C-106/05) (1)
   
   (Kuudes arvonlisäverodirektiivi - Vapautukset - 13 artiklan A kohdan 1 alakohdan b ja c alakohta sekä 2 alakohdan a alakohta - Muiden yhteisöjen kuin julkisoikeudellisten laitosten antama lääkärinhoito - Hoidon antaminen henkilölle lääketieteellisten ammattien harjoittamisen yhteydessä - Hoitolaitoksen ulkopuolisen yksityisoikeudellisen laboratorion yleislääkäreiden määräyksestä tekemät lääketieteelliset tutkimukset - Vapauttamisen edellytykset - Jäsenvaltioiden harkintavalta - Rajat)
   (2006/C 178/11)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: L.u.P. GmbH
   
      Vastaaja: Finanzamt Bochum-Mitte
   Oikeudenkäynnin kohde
   Ennakkoratkaisupyyntö — Bundesfinanzhof — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY (EYVL L 145, s. 1) 13 artiklan A kohdan 1 alakohdan b alakohdan ja 2 alakohdan tulkinta — Vapautukset arvonlisäverosta — Sairaalahoitoon ja lääkärinhoitoon läheisesti liittyvät toimet — Laboratorion lääkäreiden määräyksestä suorittamat lääketieteelliset analyysit
   Tuomiolauselma
   
                
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY 13 artiklan A kohdan 1 alakohdan b alakohtaa on tulkittava siten, että lääketieteelliset tutkimukset, joilla pyritään potilaiden ennaltaehkäisevään tarkkailuun ja tutkimiseen ja jotka, kuten pääasiassa, tekee hoitolaitoksen ulkopuolinen yksityisoikeudellinen laboratorio yleislääkäreiden määräyksestä, voivat kuulua tässä säännöksessä säädetyn vapautuksen soveltamisalaan tässä säännöksessä tarkoitetun, asianmukaisesti hyväksytyn yksityisoikeudellisen laitoksen antamana lääkärinhoitona.
            
         
                
            
            
               Kansallinen lainsäädäntö, jossa näiden lääketieteellisten tutkimusten vapauttamisen edellytykseksi asetetaan edellytyksiä, joita yhtäältä ei sovelleta nämä tutkimukset määränneiden yleislääkäreiden antamien hoitojen vapauttamiseen, ja jotka toisaalta eroavat 13 artiklan A kohdan 1 alakohdan b alakohdassa tarkoitettuun lääkärinhoitoon läheisesti liittyviin toimiin sovellettavista edellytyksistä, ei ole kuudennen direktiivin 13 artiklan A kohdan 1 alakohdan b alakohdan ja 2 alakohdan a alakohdan vastainen.
            
         
                
            
            
               Kansallinen lainsäädäntö, jolla hoitolaitoksen ulkopuolisen yksityisoikeudellisen laboratorion tekemien lääketieteellisten tutkimusten vapauttamisen edellytykseksi asetetaan se, että ne on tehty lääkärin valvonnassa, on kuudennen direktiivin 13 artiklan A kohdan 1 alakohdan b alakohdan vastainen. Tämän säännöksen vastaista ei sitä vastoin ole se, että tällä samalla kansallisella lainsäädännöllä asetetaan kyseisten tutkimusten vapauttamisen edellytykseksi se, että vähintään 40 prosenttia niistä tehdään sosiaaliturvalaitosten edunsaajille.
            
         
      (1)  EUVL C 115, 14.5.2005.